Foto: FAH

AFERA plagiranja diplomskog rada HDZ-ovog kandidata za ministra branitelja, Milijana Brkića, dovela je do toga da su neki članovi Mosta dosta skeptični prema Brkićevom mogućem imenovanju.

No, čini se da je u ovom slučaju HDZ krenuo na sve ili ništa, piše Slobodna Dalmacija.

"Ili će Milijan Brkić biti novi ministar branitelja, ili ćemo na nove izbore", navodno glasi ultimatum HDZ-a upućen Mostu ovoga tjedna.

Podsjetimo, Most se trenutačno nalazi u lošijoj pregovaračkoj poziciji nego što je bio u proteklih nekoliko mjeseci, s obzirom na to kako ispitivanja javnog mnijenja pokazuju da potpora toj stranci konstantno pada.

Tekst se nastavlja ispod oglasa

Podrška Mostu nastavlja padati

Prema istraživanju Crobarometra koje je objavljeno prekjučer, rejting dvije vodeće stranke nije se puno promijenio, no Mostu je podrška značajno pala.

> MOST-u naglo pada potpora, većina vjeruje da Hrvatska ide u pogrešnom smjeru



S druge strane, blago je porastao rejting Živog zida te se povećao udio neodlučnih.



Prema rezultatima istraživanja za siječanj, HDZ uživa potporu 28,5 posto birača, SDP 26,6 posto, a Most 14,5 posto.